《登城西南隅次毛驰黄韵》
明代·张丹

野阔天高枫叶丹，凤凰城上倚楼看。苔深玉马秋逾静，露涩铜楼晓未干。

南浦云屯千骑合，西陵木落万家寒。愁来鼓角霜前动，莫听征鸿去渺漫。

作者简介：（1619—?）明末清初浙江钱塘人，原名纲孙，字祖望，号秦亭，又号竹隐君。美须髯。性淡泊，不乐交游，喜游览深溪邃谷。其诗悲凉沉远，尤长于五言古诗。与丁澎、陆圻等称西泠十子。有《秦亭诗集》等。